શાસનના નામે લગભગ શૂન્ય અને ચરબીનો પાર નહીં. કેન્દ્રની એનડીએ સરકારના કામકાજને જો એક વાક્યમાં ઓળખાવવું હોય તો આમ કહી શકાય. આની વચ્ચે ઉત્તર પ્રદેશમાં લોકસભાની પેટાચૂંટણી આવી પડી. જે બેઠકો પર ચૂંટણી યોજાઈ એ પ્રતિષ્ઠાની બેઠકો હતી અને એમાંય ગોરખપુરની બેઠક તો વધારે પ્રતિષ્ઠાની હતી. ગોરખપુર ઉત્તર પ્રદેશના મુખ્ય પ્રધાન યોગી આદિત્યનાથનો ગઢ છે. ગોરખપુરમાં નાથ સંપ્રદાયની ગાદી છે.